দেশে দ্বিতীয় ঢেউয়ে অসংখ্য মৃত্যু, স্বাধীনতা দিবসের আগে ব্যথিত রাষ্ট্রপতি

নয়াদিল্লি: করোনার দ্বিতীয় ঢেউয়ে মৃতদের প্রতি দুঃখ প্রকাশ করলেন রাষ্ট্রপতি রামনাথ কোবিন্দ৷ ভারতের ৭৫তম স্বাধীনতা দিবসের আগে শনিবার ভিডিও বার্তায় তিনি দুঃখ প্রকাশ করেছেন৷

আরও পড়ুন- এএফসি কাপে নেই জনি কাউকো, শনিবার মলদ্বীপ পৌঁছল এটিকে-মোহনবাগান

এ দিন তিনি বলেন, করোনা পরিস্থিতিতে গত বছর মতোই এবছরও স্বাধীনতা দিবস উদযাপন হবে৷ করোনার দ্বিতীয় ঢেউয়ে মৃতদের জন্য আমি দুঃখিত৷ আমি তাঁদের পরিবারকে বলব যে, আমি তাঁদের সঙ্গে আছি৷

আরও পড়ুন- ‘খেলা শুরু’র অপেক্ষায় ইন্দ্রাশিষ

তিনি আরও বলেন,  ‘স্বাধীনতা দিবস‘ স্বাধীনতার উৎসব৷ আমাদের স্বাধীনতার স্বপ্ন অনেক প্রজন্মের পরিচিত ও অজানা মুক্তিযোদ্ধাদের সংগ্রামের মধ্য দিয়ে বাস্তবায়িত হয়েছিল। তারা অনেক ত্যাগ স্বীকার করেছেন৷ আমি সেই বীর শহীদদের পবিত্র স্মৃতির প্রতি শ্রদ্ধা জানাই৷

আরও পড়ুন- পেট্রোল এগোলেও অর্থনীতি থেকে কর্মসংস্থানে পিছোচ্ছে ‘মোদির ভারত’

গত বছরের মতো এ বছরও স্বাধীনতা দিবসের অনুষ্ঠানে কাটছাঁট হতে পারে৷ তবুও আমাদের হৃদয় সবসময় উৎসাহে ভরা থাকবে।  গত বছর সকলের ব্যতিক্রমী প্রচেষ্টায়, আমরা সংক্রমণের বিস্তার নিয়ন্ত্রণে আনতে সফল হয়েছিলাম৷