সংসদে জঙ্গি হামলার ২০ বছর, শ্রদ্ধা রামনাথ, মোদি, সোনিয়া, মমতার

নিউ দিল্লি : সংসদে জঙ্গি হামলার (2001 Indian Parliament Attack) ২০ বছর পূর্তি হল সোমবার। নিহতদের উদ্দেশে এদিন সংসদে সরকারের তরফে শ্রদ্ধা জানানো হয়। সংসদ চত্বরে এক অনুষ্ঠানে শ্রদ্ধা জানান কেন্দ্রীয় স্বরাষ্ট্রমন্ত্রী অমিত শাহ (Amit Shah), প্রতিরক্ষামন্ত্রী রাজনাথ সিং (Rajnath Sing), সংসদ বিষয়ক মন্ত্রী প্রহ্লাদ জোশী, কংগ্রেস সভানেত্রী সোনিয়া গান্ধী প্রমুখ। টুইট করে নিহতদের প্রতি শ্রদ্ধা জানান রাষ্ট্রপতি রামনাথ কোবিন্দ (Ramnath Kovind), প্রধানমন্ত্রী নরেন্দ্র মোদি (Narendra Modi) ও অমিত শাহ (Amit Shah) ও বাংলার মুখ্যমন্ত্রী মমতা বন্দ্যোপাধ্যায় (Mamata Banerjee)।

প্রতি বছরই ১৩ ডিসেম্বর দিনটিকে শহীদ দিবস হিসাবে পালন করা হয়। শাসক দলের পাশাপাশি বিরোধী রাজনৈতিক দলগুলিও শ্রদ্ধা জানায়।২০০১ সালের ১৩ ডিসেম্বর, সংসদে আচমকাই জঙ্গি হামলা চলে। ওই হামলায় নিহত হন ৮ নিরাপত্তারক্ষী ও সংসদের এক মালি। পরে নিরাপত্তারক্ষীদের সঙ্গে গুলির লড়াইয়ে মৃত্যু হয় ৫ জঙ্গির। ওই দিন হামলা চালিয়েছিল লশকর-এ-তইবা এবং জইশ-এ-মহম্মদ জঙ্গিরা। আচমকাই সশস্ত্র জঙ্গিরা সংসদ ভবনে ঢুকে পড়ে। তারা এলোপাথাড়ি গুলি চালায়। সংসদের অধিবেশন মুলতুবি হওয়ার পর ওই ঘটনা ঘটে। প্রায় ৪০ মিনিট ধরে গুলি চালায় জঙ্গিরা। পরে সংসদ ভবনের বাইরে নিরাপত্তারক্ষীদের গুলিতে নিহত হয় ৫ জঙ্গি। সংসদ ভবনে যখন হামলা চলছিল, তখন কর্মী, অফিসার, সাংসদ ও মন্ত্রী মিলিয়ে অন্তত ১০০ জন ভিতরে উপস্থিত ছিলেন। আতঙ্কে হুড়োহুড়ি পড়ে যায়। যে যেখানে পারেন, লুকিয়ে পড়েন। ওই ঘটনাকে কেন্দ্র করে সারা দেশে রীতিমত আলোড়ন পড়ে যায়। অভিযোগ ছিল, পাকিস্তানের মদতেই লশকর ও জইশ জঙ্গিরা হামলা চালায়।

আরও পড়ুন : মণিপুরে অসম রাইফেলসের কনভয়ে জঙ্গি হামলা, মৃত ৭

সোমবার টুইট করে রাষ্ট্রপতি রামনাথ কোবিন্দ জানান, ওই ঘটনায় নিহত শহীদদের দেশবাসী চিরকাল মনে রাখবেন। নিরাপত্তারক্ষীরা চরম সাহসিকতার পরিচয় দিয়ে বহু মানুষকে প্রাণে বাঁচিয়ে ছিলেন। জঙ্গিদের গুলিতে নিরাপত্তারক্ষীদের মৃত্যু বিফলে যায়নি।

I pay homage to the brave security personnel who laid down their lives on this day in 2001, defending the Parliament of the world’s largest democracy against a dastardly terrorist attack. The nation shall forever remain grateful to them for their supreme sacrifice.

— President of India (@rashtrapatibhvn) December 13, 2021

প্রধানমন্ত্রী নরেন্দ্র মোদি সরকারি কর্মসূচির কারণে সোমবার বারাণসী যান। টুইট করে তিনি ওই দিনের ঘটনায় নিহত নিরাপত্তারক্ষীদের প্রতি শ্রদ্ধা জানান। নিরাপত্তারক্ষীদের এই বলিদান দেশবাসীর কাছে চিরদিন অনুপ্রেরণা হয়ে থাকবে হয়ে থাকবে বলে জানান তিনি।

I pay my tributes to all those security personnel who were martyred in the line of duty during the Parliament attack in 2001. Their service to the nation and supreme sacrifice continues to inspire every citizen.

— Narendra Modi (@narendramodi) December 13, 2021

পৃথক পৃথক ভাবে টুইট করে নিহতদের শ্রদ্ধা জানিয়েছেন কেন্দ্রীয় স্বরাষ্ট্রমন্ত্রী অমিত শাহ, প্রতিরক্ষামন্ত্রী রাজনাথ সিং, বাংলার মুখ্যমন্ত্রী মমতা বন্দ্যোপাধ্যায়।

Lest we forget.

Homage to all our brave security personnel who laid down their lives on this day in 2001 to protect our Parliament.

The entire nation salutes your supreme sacrifice. We will always remain grateful to you for your selfless service.

— Mamata Banerjee (@MamataOfficial) December 13, 2021

भारतीय लोकतंत्र के मंदिर संसद भवन पर हुए कायरतापूर्ण आतंकी हमले में राष्ट्र के गौरव की रक्षा हेतु अपना सर्वोच्च बलिदान देने वाले सभी बहादुर सुरक्षाबलों के साहस व शौर्य को कोटिशः नमन करता हूँ।

आपका अद्वितीय पराक्रम व अमर बलिदान सदैव हमें राष्ट्रसेवा हेतु प्रेरित करता रहेगा। pic.twitter.com/HyzCyPkxnF

— Amit Shah (@AmitShah) December 13, 2021